open-index/open-wikipedia-markdown huggingface dataset:
Bujangganong

jmpl|Bujangganong sing dadi salah sawijine paraga ing seni pertunjukan Reog Ponorogo
**Bujangganong** punika minangka salah setunggaling paraga wonten dongèng babad Panaraga. Bujangganong dipuncaritakaken dhateng tata cara jogèd Réyog.

Bujangganong punika sejatosipun inggih Ki Ageng Kutu ingkang gadhah asma lintu  Ki Demang Suryongalam. Ki Demang Suryongalam minangka salah setunggaling kulawarga saking Raja Brawijaya V ingkang jumeneng wonten Wengker. Rikala Prabu Brawijaya titah saugi Raden Patah mimpin wilayah Demak, Ki Ageng Kutu kuciwa amargi panjenenganipun gadhah penggalih menawi piyambakipun langkung saé menawi ngayahi jejibahan kasebut. Saéngga rikala kedadosan perang tandhing wonten ing Majapahit, Ki Ageng Kutu milih ninggalaken lan mbangun padhépokan ing wewengkonipun, Wengker. Wewengkon ingkang dipunbikak dhateng Ki Ageng Kutu, pemakaman Suru Kubeng, sakmenika dipun parabi Désa Kutu, Kacamatan Jetis, Panaraga. Ki Ageng Kutu punika piyantun ingkang sakti mandraguna, ugi kiyat lan lantip. Panjenenganipun nggadhahi keris ingkang dados andhalan, inggin punika Kyai Jabadras kaliyan Kyai Condong Rawe.

## Rujukan
Charles L. Briggs

**Charles L. Briggs** ya iku ahli antropologi saka Albuquerque, New Mexico, Amérikah Sarékat, kalairan taun 1953. Briggs kuliah sarjana (BA) ing Colorado College (1974), pasca sarjana (MA) ing University of Chicago taun 1978 lan dhoktor (Ph.D) taun 1982 ing pawiyatan luhur kang padha. Dhéwéké uga wis nulis buku-buku antropologis kayadéné *Learning How To Ask: A Sociolinguistic Appraisal of the Role of the Interview in Social Science Research* (1986), *Competence in Performance: The Creativity of Tradition in Mexicano Verbal Art* (1988), lan *Stories in the Time of Cholera: Racial Profiling during a Medical Nightmare* (2003)*.* Charles fokus ing bab hubungan antara tipe panganggo basa lan kategori sosial. Dhèwèké uga akèh pisumbangané ing bab mitos lan ritual ing Cordova, Mèksiko*.*

## Rujukan
Jean L. Briggs

**Jean L. Briggs** ya iku ahli antropologi wanita saka Washington, Amérikah Sarékat kalairan 29 Mei 1929.  Briggs naté kuliah sarjana (BA) ing Vassar College taun 1951. Sabanjuré pasca sarjana ing Boston University taun 1960 lan doktor (Ph.D) ing Harvard University taun 1967. Jean wis nulis karya-karya antropologis ya iku *Never in Anger: Portrait of on Eskimo Family* (1970), ‘From trait to emblem and back: living and representing culture in everyday life’, ana ing jurnal *Arctic Anthropology* (1997), lan *Inuit Morality Play: The Emotional Education of a Three Year Old* (1998). Pakaryan Jean Briggs luwih condhong ing bab psikologi interpersonal lan sosialisasi bocah-bocah. Dhéwéké nyumbang akéh ing antropologi psiko-analitis ing brebayan Inuit lan olèh pangaji saka American Anthropological Association. Uga dhèwèké olèh pangaji dhoktor kahormatan saka Universitas Bergen taun 1996.

=Rujukan=
William Bright

**William Bright**  yaiku ahli antropologi saka Oxnard, California, Amérikah Sarékat, kalairan taun 1928. Bright naté kuliah sarjana lan doktor (Ph.D) ing University of California taun 1949 lan 1955. Dhéwéké wis nulis manéka werna karya antropologis kaya déné *The Karok Language* (1957), *Variation and Change in Language: Essays* (1976), lan *Language Variation in South Asia* (1990). Bright nyumbang pamikiran kang akéh ing bab linguistik, antropologi linguistik, lan sosiolinguistik. Pasumbangan kang paling utama yaiku kajian ing basa bebrayan asli ing California taun 1957 minangka tata basa Karuk. Liyané bab basa-basa asli ing Amerika, dhèwèké uga naliti tata basa lan fonologi basa-basa ing Asia kidul.

## Rujukan
Farinheira

**Farinheira** () iku sawijining sosis Portugal sing diasep lan digawé saka glepung trigu, gajih babi lan bumbu-bumbu liyané (anggur putih, paprika, uyah lan mrica). Warnané kuning/soklat lan lumrahé disajèkaké ing panganan tradhisional kaya ta *feijoada* lan *cozido à portuguesa*. Sosis iki uga digadho ngono waé, dibakar utawa digorèng. Ing vèrsi modèren, sosis iki digodhog, dioncèki, banjur diawor karo endhok udhak (*scrambled eggs*) lan disajèkaké mawa roti utawa biskuwit.

Senadyan rupané mèmper chouriço utawa sosis daging liyané, rasané ora ndagingi lan keras nanging ora pedhes, tèksturé lembut mèmper bolu lan rasané uga asemu legi. Menawa digodhog ora tau diirisi, awit isiné sing mèmper jladrèn glepung bakal buyar.

## Pranala njaba
Karen Brodkin

**Karen Helen Brodkin** ya iku ahli antropologi wanita saka New York City, Amérikah Sarékat, kalairan taun 1941. Karen Brodkin kuliah sarjana (BA) ing Brandei University taun 1963. Sabanjuré pasca sarjana (MA) ing Harvard University taun 1964 lan doktor ing University of Michigan taun 1971. Karen naté nglakoni panlitian lapangan antropologis ing Carolina lor (1980an) lan Los Angeles (1990). Dhéwéké wis nulis karya-karya antropologis kaya déné ‘Engels revisited: women, the organization of production, and private property’ ing jurnal *Women, Culture, and Society*, *Sisters and Wives: The Past and Future of Sexual Equality* (1979), *Caring by the Hour* (1988), lan *How Jews Became White Folks and What That Says about Race in America* (1998). Karen kawentar amarga fokus panlitiané ing bab antropologi fèminis, khususé jénder, krabatan, ètnologis lan téori fèminis, rasialisasi, lan budaya kapitalis kontemporér ing Amérika Lor. Karen gabung ing *Society for the Anthropology of North America* (SANA)

## Rujukan
Christian Bromberger

**Christian Brombeger** ya iku ahli antropologi saka Paris, Prancis kalairan taun 1946. Pendhidhikané Brombeger iku saka Licence de Lettres (BA) lan Certificat d’Ethnologie, Paris taun 1966. Sabanjuré ing Diploma of the Centre de Formation a la Recherche Ethnologique (CFRE), Paris taun 1969. Uga ana ing Habilitation en Ethnologie (equivalent of a Doctorate), University of Provence, Aix-en-Provence, taun 1990. Panlitian lapangan antropologis ing Iran (awit 1971 nganti 2001), Itali ing Turin lan Naples (1980), lan Prancis (1972). Brombeger iki didhidhik ing rong tradisi utama antropologi ya iku strukturalisme Lévis Strauss lan kajian material budhaya Leroi-Gourhan. Dhéwéké dadi pelopor ing bab antropologi olahraga.

## Rujukan
Julian V. Bromley

**Julian V. Bromley** ya iku ahli antropologi saka Moscow City, Ruslan, kalairan taun 1921. Bromley olèh pendhidhikan diploma ing departemen sujarah ing Moscow State University taun 1950, Kandidat Nauk (setara gelar Ph.D) lan Doktor Nauk (setara doktor) ing Institute of Slavic Studies, Soviet Academy of Sciences, Moscow taun 1956 lan 1963. Bromley naté nglakoni panlitian lapangan ing Zadar, Kroasia (1959 lan 1960) siji nganti telung sasi setauné. Karya-karya antropologis kang wis ditulis déning Bromley ya iku *Ethnos I Enthnographia (*Ètno lan Ètnografi*)* taun 1973, *Ocherki Teorii Etnosa* (Essay ing Tèori Ètno) (1983), *Theoretical Ethnography* (1984), lan *Etnosotsyalnye Protsessy: Teoriya, Istoriya, Sovremennost* (Ètnososial Prosés: Tèori, Sujarah, Modernitas) taun 1987. Dhéwéké dikenal amarga karenan lan fokus ing téori ètnologi lan pisumbangané kanggo pakembangan téori ètno. Dhéwéké naté dadi direktur ing Institute of Ethnography awit taun 1966 lan ketua ing Chairman of the Scientific Council on the National Problems of the Academy of Sciences, Sovyèt ing taun 1969.

## Rujukan
Suranenggala Kidul, Suranenggala, Cirebon

**Suranenggala Kidul** iku désa ing Kacamatan Suranenggala, Kabupatèn Cirebon, Jawa Kulon.

## Réferènsi
Edward M. Bruner

**Edward M. Bruner** ya iku ahli antropologi saka New York City, Amérikah Sarékat, kalairan 28 September 1924. Pendhidhikan sarjana saka Ohio State University (1948) uga ing pasca sarjanané (1950). Panlitian lapangan kang dilakoni déning Bruner ya iku ing New Mèksiko (1948), Dahkota Utara (1952), Indian Amérika Chicago (1966), Batak Toba Sumatra (1967), Jawa (1969), Bali, Kénya, Mesir, Israèl, Ghana, lan Yunnan China. Nanging dhèwèké karenan ing bab post-modernisme, post-strukturalisme, lan panulisan ètnografis khususé cara nulis ceritané kang diceritaaké déning informan lan antropolog. Bruner iki minangka antropolog kang humanis lan wis nyumbang akéh marang korpus antropologi nganti limang dèkade.

## Rujukan
Taman Warisan Melayu

jmpl|Taman Warisan Melayu
**Taman Warisan Melayu** (, Tyonghowa Prasaja: 马来传统文化馆) iku sawijining punjer kabudayan lan muséum ing Singapura sing mamèraké budaya, warisan, lan sajarah Wong Singapura Melayu. Papan iki dunungé ana ing Sultan Gate ing Kampong Gelam lan ambané ana 8.000 m2. Taman Warisan Melayu diresmèkaké tanggal 27 Novèmber 2004.

Gedhong iki biyèn Istana Kampong Gelam utawa Kedhatoné Sultan, lan bagéan saka komplèks gedhé sing nganti tekan Beach Road frontage lan uga diarani Sultan Gate wiwit taun 1950-an. Yayasan Warisan Melayu (*Malay Heritage Foundation*), diadegaké tanggal 28 Juli 1999, miwiti proyèk rèstorasi gedhé Istana Kampong Gelam taun iku. Gedhong iki banjur dibuka manèh taun 2004 sawisé kabèh gawéan rénovasi rampung.

## Gladri 

File:Malay Heritage Centre, Istana Kampong Glam 3, Dec 05.JPG|Istana Kampong Gelam ing Taman Warisan Melayu
File:Malay Heritage Centre, Istana Kampong Glam, Dec 05.JPG|Istana Kampong Gelam
File:Malay Heritage Centre, Istana Kampong Glam 2, Dec 05.JPG|Istana Kampong Gelam
File:Malay Heritage Centre, Istana Kampong Glam 4, Dec 05.JPG|Istana Kampong Gelam
File:Istana kampong glam malay heritage centre june 2009.jpg|Istana Kampong Gelam lan blumbang ing ngarepé Taman Warisan Melayu
File:Malay Heritage Centre, Istana Kampong Glam 5, Dec 05.JPG|*Perahu* Bugis (Pinisi)
Kampong Gelam

**Kampong Gelam** iku sawijining tlatah ing Singapura. Dunungé ana ing saloré Kali Singapura. *Kampong* iku tegesé kampung lan *gelam* iku tegesé wit kayu putih.
Dana Gould

[jmpl|Gould ing [21 Juli 2017]]
**Dana Jonathan Gould** (Hopeland, Massachusetts, AS, 24 Agustus 1964) iku sawijining penyanyi saka Amérika Sarékat.
Peter H. Buck

**Peter H. Buck** utawa jeneng liyané Te Rangi Hiroa (jeneng suku Maori) ya iku ahli antropologi saka Taranaki, Selandia Anyar, kalairan taun 1877. Peter Buck naté pendhidhikan MB ing University of New Zealand taun 1904 uga Ch.B. ing pawiyatan luhur kang padha. Sabanjuré MD taun 1910. Buck naté nglakoni panlitian lapangan antropologis ing Selandia Anyar (1910), Raratong (1910), Niue (1911), Aitutaki (1926), Samoa (1927), Kapuloan Cook (1929), lan Hawaii (1927). Amarga iku, dhèwèké kerep diundang Te Rangi Hiroa. Lan dhèwèké bisa nliti ètnografi akéh ing bebrayan Maori minangka wong asli kononé. Te Rangi Hiroa akéh pisumbangané ing sistem budhaya wong Polinésia. Dhèwèké séda ing taun 1951 ing Honolulu, Hawaii.

## Rujukan
Ralph Neville Hermon Bulmer

**Ralph Neville Hermon Bulmer** ya iku ahli antropologi saka Hereford, Karajan Manunggal. Pandhidhikané Ralph Bulmer saka ing Cambridge olèh gelar BA taun 1953 lan ing Australian National University (Ph.D) taun 1960. Panlitian kang wis dilakoni déning Ralph Bulmer ya iku ing Sor-Vayanger, Lapland (1950), Papua Nugini (1954 lan 1960). Dhèwèké wis nulis karya-karya antropologis kaya déné ‘Why is the Cassowary not a bird? A problem of zoological taxonomy among the Karam of the New Guinea Highlands’ ing jurnal *Man* (1967) lan *Birds of My Kalam Country* (1977). Pakaryan ètnografiné Ralph Bulmer ing bebrayan Kalam ing Papua Nugini iku minangka tuladha standar panlitian kanggo ètnobiologi lan ètnozoologi. Fokus panlitian dhèwèké iku ing bab antropolog Melanesia. Ralph Bulmer uga dadi profésor ing departemen antropologi Univerisity of Papua New Guinea (1968-1974) lan profésor sosial antropologi ing University of Auckland (1974-1988).

## Rujukan
Lionel Caplan

**Lionel Caplan** ya iku ahli antropologi saka Montreal, Quebec, Kanada kalairan 16 Novèmber 1931. Caplan olèh pandhidhikan pawiyatan luhur saka ing McGill University (B.Comm.) taun 1954 lan olèh gelar MA lan Ph.D. saka School of Oriental and African Studies, London taun 1963 lan 1966. Karya-karya kang wis tinulis déning Caplan ya iku antarané *Land and Social Change in East Nepal: A Study of Hindu-Tribal Relations* (1970), *Class and Culture in Urban India: Fundamentalism in a Christian community* (1987), lan *Children of Colonialism: Anglo-Indians in a Postcolonial World* (2001). Amarga iku, dadi sawiji pisumbangané ing bab Anglo-India.

## Rujukan
Dolfinarium Harderwijk

jmpl|Gapura lumebu Dolfinarium
**Dolfinarium** ing Harderwijk iku siji-sijiné dolfinarium ing Walanda. Dolfinarium iku akuarium lumba-lumba. Dolfinarium ing Harderwijk iku sing gedhé dhéwé sa-Éropah lan satauné bisa narik atusan èwu wong. Taman wisata iki dibuka ing taun 1955 minangka bisnis sambilan badan usaha palayaran. Ing taun 1965 Dolfinarium iki dibuka kanggo umum.

## Pranala njaba 
* Situs wèb resmi
Patricia Caplan

**Patricia Caplan** ya iku ahli antropologi wanita saka Cheshire, Karajan Manunggal, kalairan tanggal 13 Maret 1942. Patricia naté olèh pandhidhikan ing School of African and Oriental Studies, London taun 1963, 1965, lan 1968. Ing pawiyatan luhur iku, dhèwèké olèh gelar BA, MA, lan Ph.D. Panlitian lapangan antropologis kang wis dilakoni déning Patricia ya iku ing Tanzania (1965), Népal (1968), India kidul (1974), London (1992), lan Wales kidul (1994). Saka panlitiané iku dhèwèké nulis karya-karya akademis kayadéné *The Cultural Construction of Sexuality* (1987) minangka éditor, *African Voices, African Lives: Personal Narratives from a Swahili Village* (1997), lan *Food, Health and Identity* (1997) minangka éditor. Patricia nuduhaké komitmené ing antropologi klasik, pulitik an èpistémologi ing disiplin ngèlmu. Patricia naté dadi ketua ing *Anthropologists against Ethnic Violence* taun 1990an lan *Association of Social Anthropologists of the UK and Commonwealth* (basa Jawa: Paguyuban Antropolog Karajan Manunggal lan Kesemakmuran) awit taun 1997–2001

## Rujukan
Ruth Leah Bunzel

**Ruth Leah Bunzel** ya iku ahli antropologi wanita saka New York City, Amérikah Sarékat, kalairan 18 April 1898. Pandhidhikan Ruth saka ing Barnard College (BA) taun 1918. Sabanjuré dhèwèké olèh gelar Ph.D ing Columbia University taun 1929. Panlitian lapangan Ruth kang wis dilakoni ya iku ing Zuni (1924), Mèksiko lan Guatemala (1930), lan Spanyol (1930). Dhèwèké dadi pelopor ing bab nggabungké kajian seni (kagunan) karo psikologi individual.

## Rujukan
Taman Indonesia

**Taman Indonesia** iku siji kebon raja cilik ing Kallenkote, Steenwijkerland, Overijssel, Walanda. Kebon raja iki ndarbèni téma Indonésia lan uga ndarbèni spésialisasi kéwan-kéwan Indonésia, mligi manuk, kaya ta manuk-manuk Bali, mamalia cilik kaya ta binturung, kucing kuwuk, lan luwak. Ing kéné ana luwih saka 50 jinis manuk.

Ing warung kebon raja iki, para tamu bisa tuku kudhapan panganan Indonésia kaya ta lumpia lan lapis legit. Saliyané iku uga ana toko karajinan, klambi, lan suvenir Indonésia.

## Pranala njaba 
* Situs wèb resmi
Roberto Cardoso de Oliveira

**Roberto Cardoso de Oliveira** ya iku ahli antropologi saka Sao Paulo, Brasil, kalairan taun 1928. Pandhidhikané Roberto ing pawiyatan luhur ya iku ana ing University of Sao Paulo, Brazil. Taun 1953, dhèwèké olèh gelar BA lan taun 1966 Ph.D. Panlitian lapangan kang naté dilkaoni Roberto ya iku ing Mato Grosso kidul Brazil (1955, 1957, 1958, 1960), Tapirapé Brazil (1957), Tukuna Brazil (1959), lan Tarascos Mèksiko (1973). Roberto uga nulis karya-karya antropologis ya iku antarané *O Índio e o mundo dos brancos* (Jawa: Dunia Wong Indian lan Wong Kulit Putih) taun 1964, *Urbanizção e tribalismo* (Jawa: Urbanisasi lan Tribalisme) taun 1968, ‘Indigenous peoples and socio-cultural change in the Amazon Brazil’, ing Charles Wagley (ed.) ing jurnal *Man in Amazon* (1974), *Sobre o pensamento antropológico* (Jawa: Ing Kawruh Antropologi) taun 1988. Sawiji pisumbangané ya iku dhèwèké dadi pangadeg antropologi sosial modhèrn ing kampus-kampus Brasil.

## Rujukan
María Cátedra

**María Cátedra** ya iku ahli antropologi wanita saka Lérida, Spanyol kalairan 4 Maret 1947. Maria olèh pandhidhikan ing pawiyatan luhur University of Camplutense, Madrid taun 1971 (BA) lan taun 1976 (Ph.D.). Maria uga olèh gelar akademik Ph.D. saka ing University of Pennsylvania taun 1984. Dhèwèké naté nglakoni panlitian antropologis ana ing Asturias Spanyol (1970, 1974), Avila, Spanyol (1987), lan Evora Portugal (2000). Maria wis nulis karya-karya antropologis saka panlitiané, antarané iku *This World, Other Worlds. Sickness, Suicide, Death and the Afterlife among the Vaqueiros de Alzada in Spain* (1992) lan *Un santo para una ciudad. Ensayo de antropología urbana (A Saint for a City: An Experiment in Urban Anthropology)* taun 1997. Maria kawentar minangka pelopor antropologi urban (kutha) ing tlatah antropologi Spanyol.

## Rujukan
Napoleon A. Chagnon

**Napoleon A. Chagnon** ya iku ahli antropologi saka Port Austin, Michigan, Amérikah Sarékat, kalairan taun 1938. Napoleon olèh pandhidhikan saka ing pawiyatan luhur University of Michigan awit taun 1961 nganti 1966. Karya-karya kang wis ditulis déning dhèwèké ya iku antarané *Studying the Yanomamö* ing buku *Evolutionary Biology and Human Social Behavior: An Anthropological Perspective* (1979), ‘Life histories, blood revenge, and warfare in a tribal population’ ing jurnal *Science* taun 1988, lan *Yonomamö* (1997). Napoleon dadi ahli kang unggul ing bab bebrayan Yanomamö. Lan karyané ajudul Yanomamö wis diwaca luwih kang rong yuta murid ing kuliah pengenalan antropologi.

## Rujukan
Marina Butovskaya

**Marina Butovskaya** ya iku ahli antropologi wanita saka Cherkassy, Ukraina, kalairan 27 Juni 1959. Pandhidhikané Marina saka ing Moscow State University (MA) taun 1982, Soviet Academy of Sciences (Ph.D) taun 1986. Lan sabanjuré ing Russian Academy of Sciences (D.Sc) taun 1994. Sawiji pisumbangané ya iku dhèwèké nggabungké cara ètnografi, antropologi budaya, lan sosiologi kanggo sinau dumunung fénoména pola prilaku manungsa ing Ruslan modhèrn.

## Rujukan
James Clifford

**James Clifford** ya iku ahli antropologi saka Pennsylvania, Amérikah Sarékat, kalairan taun 1945. James olèh pendhidhikan saka ing Haveford College taun 1967 (BA), Stanford University (MA) taun 1968, lan Harvard University (Ph.D.) taun 1977. James naté mèlu panlitian antropologis ing Prancis lan Kaledonia Anyar. Karya-karya antropologis kang ditulis déning dhèwèké ya iku antarané *Person and Myth: Maurice Leenhardt in the Melanesian World* taun 1982, *Writing Culture: The Poetics and Politics of Ethnography* (1986) minangka éditor, *The Predicament of Culture: Twentieth-Century Ethnography, Literature, and Art* taun 1988, lan *Routes: Travel and Translation in the Late Twentieth Century* taun 1997. Pisumbangané kang paling kawentar ya iku ajudul *Writing Culture* ing taun 1986 minangka 'pagerakan’ post-modhèrn lan post-strukturalis ing antropologi.

## Rujukan
Abner Cohen

**Abner Cohen** ya iku ahli antropologi kalairan Baghdad, Irak 11 Novèmber 1921. Dhèwèké olèh pandhidhikan saka ing University of London (MA) taun 1958. Uga ing University of Manchester (Ph.D) taun 1961. Panlitian antropologis kang wis dilakoni ya iku antarané ing wates Arab-Israèl (1958), Nigéria (1962), Sierra Leone (1969), London (1976), lan Wales kidul (1997). Karya-karya kang wis ditulis déning dhèwèké ya iku antarané *Custom and Politics in Urban Africa* (1969), *Two-Dimensional Man* (1974), *The Politics of Elite Culture* (1981), lan *Masquerade Politics* (1993). Abner Cohen didhidhik déning Max Gluckman nalika ing Manchester. Dhèwèké karenan ing bab ‘mikro-historis’ bebrayan kang spésifik. Dhèwèké dadi guru gedhé utawa profésor ing bidang Antropologi Afrika taun 1972. Abner Cohen séda ing Oxford, Karajan Manunggal, 17 Méi 2001.

## Rujukan
Diergaarde Blijdorp

jmpl|Gapura lumebu Blijdorp
**Diergaarde Blijdorp** iku siji kebon raja in Rotterdam, Walanda. Kebon raja iki salah siji sing lawas dhéwé ing Walanda, wiwit taun 1855. Kebon raja iki ambané 28 hèktar.
Ouwehands Dierenpark

jmpl|Kebon raja Ouwehands
**Ouwehands Dierenpark** iku siji kebon raja ing Rhenen, provinsi Utrecht, Walanda sing diadegaké ing taun 1932. Kebon raja iki ambané 22 hèktar.

## Sajarah 
Cor Ouwehand, pangadeg kebon raja iki, teka saka Rotterdam menyang Rhenen kanggo mbangun pabrik rokok. Nanging dhèwèké ora nerusaké lan banjur miwiti ternak pitik ras ing taun 1919. Nalika iku akèh tani sing nekani paternakané kanggo ndelengi kéwan-kéwan liya sing ana ing kéné kaya ta rakun, merak lan pitik alas.

Ing dasawarsa 1930-an paternakané ora patiya ngasilaké bathi akèh. Banjur awaké mungkasi paternakané lan digawé dadi kebon raja. Sadurungé iku Ouwehand nekani akèh kebon raja sa-Eropah kanggo ndeleng kepriyé apiké ngurusi kebon raja. Kebon raja Ouwehands banjur dibuka tanggal 18 Juni 1932.
Erik Cohen

**Erik Cohen** ya iku ahli antropologi saka Zagreb, Yugoslavia, kalairan 1932. Pandhidhikané saka Hebrew University ing Yérusalem. Ing taun 1958, dhèwèké oléh gelar BA, taun 1961 MA, lan 1967 Ph.D. Erik wis naté nglakoni panlitian lapangan ing Israel (1956), Acre (1996), Ayacucho Peru (1969), Fiji (1974), lan Thailand (1977). Karir dawa saka Erik Cohen ing iki duwé pisumbangan ing kajian Israel kibbutzim, ékspatriat, lan bebrayan imigran, lan uga pola perilaku inter-étnik. Ing bab pariwisata uga ditliti déning Erik nalika ing Thailand.

## Rujukan
Anthony P. Cohen

**Anthony P. Cohen** ya iku ahli antropologi saka London, Karajan Manunggal, kalairan taun 1946. Anthony olèh pandhidhikan ing pawiyatan luhur saka ing University of Southampton taun 1967 (BA), 1968 (MA), 1973 (Ph.D.), *Whalsay: Symbol, Segment and Boundary in a Shetland Island Community* (1987), lan *Self Consciousness: An Alternative Anthropology of Identity* (1994). Anthony Cohen iki wis karenan ing bab organisasi lan gadhah. Minangka panyerat ètnografi, éditor, lan guru, dhèwèké duwé pisumbangan ing mbeneraké misréprésentasi antropologi ing data-data ètnografi.

## Rujukan
Jane Fishburne Collier

**Jane Fishburne Collier** ya iku ahli antropologi wanita saka Charleston, Carolina kidul, Amérikah Sarékat, kalairan tanggal 12 November 1940. Pandhidhikané Jane Collier olèh saka ing Radcliffe College taun 1962 lan oléh gelar BA summa cum laude. Taun 1970, dhèwèké olèh Ph.D. saka ing Tulane University. Ana karya-karya antropologis kang wis ditulis déning Jane Collier ya iku antarané *Law and Social Change in Zinacantan* (1973), *Marriage and Inequality in Classless Societies* (1988), lan *From Duty to Desire: Remaking Families in a Spanish Village* (1997). Jane Collier pakaryané fokus ing telung bidang ‘unik’ ing antropologi ya iku hukum, jénder, lan kulawarga. Pisumbangan dhèwèké kanggo antropologi ya iku kajian modhernisasi kulawarga.

## Rujukan
Margaret Clark

**Margaret Clark** ya iku ahli antropologi wanita saka Texas, Amérikah Sarékat, kalairan 9 Januari 1925. Margaret naté olèh pandhidhikan saka Southern Methodist University taun 1945 lan University of California, Berkeley taun 1957 (Ph.D). Margaret uga naté nglakoni panlitian lapangan ana ing San Jose, California (1954), padésan Colorado (1957), Arizona, lan San Francisco (1960). Karya-karya antropologis kang wis ditulis déning dhèwèké ya iku kaya déné *Health in the Mexican-American Culture: A Community Study* (1959) lan C*ulture and Aging: An Anthropological Study of Older Americans* (1967). Awité, Margaret didhidhik minangka dhokter lan lumebu ing sekolah kedhokteran. Sawisé gegladhén kedhokteran ing bebrayan, Margaret Clark karenan ing antropologi. Sabanjuré dhèwèké ketemu karo Margaret Mead lan ana parembugan karo Mead. Sawisé iku, Margaret Clark karenan dadi antropolog budaya. Sawiji pisumbangan dhèwèké ya iku ngadegaké *Multidisciplinary Training Program in Applied Gerontology* ana ing San Francisco.

## Rujukan
Bernard S. Cohn

**Bernard S. Cohn** ya iku ahli antropologi saka Brooklyn, New York, Amérikah Sarékat, kalairan 13 Méi 1928. Pandhidhikan pawiyatan luhur olèh saka ing University of Wisconsin (BA) taun 1949 lan Cornell University taun 1954 (Ph.D.). Cohn nglakoni panlitian antropologi antarané ing Indhi lor (1952) lan London (1962). Cohn uga naté nulis karya-karya akademis ya iku antarané ‘The changing status of a depressed caste’, in McKim Marriott (ed.) ing buku *Village India: Studies in the Little Community* (1955), *An Anthropologist among Historians and Other Essays* (1987), lan *Colonialism and Its Forms of Knowledge: The British in India* (1996). Dhèwèké dadi pelopor ing genre antropologi sujarah kang dikembangké pasca perang donya kaping loro, pos-kolonial. Uga dhèwèké minangka salah siji antropolog kepisan kang nliti disiplin antropologi ing pandhangan kawruh kolonial.

## Rujukan
John Collier

**John Collier, Jr** ya iku ahli antropologi lan fotografer saka ing New York, Amérikah Sarékat, kalairan taun 1913. Pandhidhikané olèh saka Apprentice taun 1927 lan ing California School of Fine Arts didhidhik déning Robert lan Sarah Higgins Mack taun 1930an. Pangalaman panlitiané ing California lan New Méksiko minangka freelance fotografer (1939), staf fotografer ing Farm Security Administration and Office of War Information (1941), Kanada, Kolombia, Peru (1944), Ekuador (1946), lan ing relokasi bebrayan Indian ing San Fransisco (1968). Pangalaman pakaryané uga akéh ya iku antarané ing Alaska nganggo dokumentasi film (1962) lan analisis film pandhidhikan ing Navaho Reservation ing teluk San Fransisco taun 1972. Karya-karya tulisan akademis kang tinulis déning dhèwèké ya iku antarané *The Awakening Valley* (1949), *Alaskan Eskimo Education: A Film Analysis of Cultural Confrontation in the Schools* (1973), lan *Visual Anthropology: Photography as a Research Method* (1986). Sanajan, dhèwèké duwé dhasar ngèlmu fotografi, nanging duwé pangalaman ing panlitian antropologi. Amarga iku, Collier bisa ngembangké antropologi visual ing Amérikah Sarékat.

## Rujukan
Harold C. Conklin

**Harold Colyer Conklin** ya iku ahli antropologi saka ing Easton, Amérikah Sarékat kalairan tanggal 27 April 1926. Harold Conklin naté kuliah ing University of California lan olèh gelar B.Sc. taun 1950. Sabanjuré dhèwèké kuliah ing Yale University, olèh gelar Ph.D. taun 1955. Harold duwé pangalaman panlitian lapangan ing Mindoro, Filipina (1947-1958) lan Luzon lor Filipina (1961-1973). Karya-karya akademis kang wis tinulis déning dhèwèké ya iku antarané *Hammóo Agriculture: A Report on an Integral System of Shifting Cultivation in the Philippines* (1975) lan *Ethnographic Atlas of Ifugao: A Study of Environment, Culture, and Society in Northern Luzon* (1980). Harold Conklin iki kawentar minangka profésor emeritus ana ing Yale University lan dadi pelopor ing kajian sumber daya asli (*native/indigenous*). Uga dhèwèké dadi wong kang ngadegaké ètnosains, kalebu ètnobotani lan ètnoèkologi ing Filipina.

## Rujukan
Ellen Corin

**Ellen E. Corin** ya iku ahli antropologi wanita saka ing Liège, Bèlgi, kalairan taun 1944. Ellen Corin iki naté olèh pandhidhikan ing pawiyatan luhur ana ing University of Leuven taun 1970. Dhéwéké olèh gelar Ph.D. Ellen uga duwé pangalaman nglakoni panlitian lapangan antropologis ing Bandundu lan Kinshasa, Zaire taun 1966 lan 1971.

## Rujukan
Apenheul

jmpl|Logo Apenheul
**Apenheul** iku sawijining kebon raja mirunggan sing namung ndarbèni kolèksi kethèk lan dunungé ana ing kutha Apeldoorn, Walanda. Apenheul iku tembung basa Walanda lan tegesé "Wukir Kethèk". Ing kéné ana luwih saka 300 kethèk saka 35 jining sing asalé saka Afrika, Amérika Kidul lan Asia. Kéwan-kéwan iki kabèh urip bébas: ing kéné mèh ora ana tralis utawa pager kawat. Sawetara jinis malah lumaku ing antara para tamu. Kethèk liyané kaya ta gorila, bono lan urangutan urip ing pulo-pulo ijo. Déné kandhangé sing amba lan golongan alami ing ngendi para kéwan iki urip, kabèh kéwan iki bisa nuduhaké kalakon alami.

Apenheul diresmèkaké ing taun 1970. Ing mangsa atis Apenheul iku ditutup kanggo tamu.
Julio Caro Baroja

**Julio Caro Baroja** ya iku ahli antropologi saka Madrid, Spanyol kalairan 13 Novèmber 1914. Julio olèh pandhidhikan ing University Central of Madrid. Saka pawiyatan luhur iku dhèwèké olèh gelar BA (1940) lan Ph.D. taun 1942. Panlitian antropologis kang wis dilakoni Julio iku ing Basque (1930), Andalus (1949), Sahara Kulon (1952), lan Navarre Spanyol (1960). Julio uga wis nulis werna-werna karya antropologis, antarané iku *The World of the Witches (Las brujas y su mundo)* taun 1964), *El Carnaval (Carnival)* taun 1965, *Ritos y mitos equívocos (Mistaken Rites and Myths)* taun 1974, lan *Estudios Vascos* (Jawa: Kajian-kajian Basque) taun 1973. Julio iki kawentar minangka antropolog Spanyol ing tlatah mancanegara. Lan uga dhèwèké kawentar antropolog historis (sujarah) lan dadi pisumbangané ing antropologi.

## Rujukan
James G. Carrier

**James G. Carrier** ya iku ahli antropologi saka Washington DC, Amérikah Sarékat, kalairan taun 1947. Pandhidhikan ing pawiyatan luhur naté ana ing University of Virginia taun 1972 (BA) lan 1973 (MA). Uga ing London School of Economics taun 1977 (Ph.D.). Pisumbangan James sawijiné iku nggawa owah-owahan ing antropologi Mélanésia.

## Rujukan
Elizabeth Florence Colson

**Elizabeth Florence Colson** ya iku ahli antropologi wanita saka Amérikah Sarékat, kalairan taun 1917. Elizabeth naté kuliah ing University of Minnesota taun 1938 lan olèh gelar sarjana BA. Sabanjuré ing Radcliffe College (MA) taun 1941 lan Ph.D. taun 1945. Elizabeth duwé pangalaman panlitian lapangan ing Amérika lor taun 1939, Zambia (1946), lan Darwin Australia (1966). Ana karya-karya akademis kang wis tinulis déning Elizabeth ya iku antarané *The Makah Indians: A Study of an Indian Tribe in Modern American Society* (1953), *The Social Organization of the Gwembe Tonga* (1960), *The Social Consequences of Resettlement: The Impact of the Kariba Resettlement upon the Gwembe Tonga* (1971), lan *Tradition and Contract: The Problem of Order* (1974). Elizabeth Colson kawentar amarga pisumbangané ing kajian bebrayan, migrasi, pengungsi lan owah-owahan sosial ing wewengkon Amérika lor.

## Rujukan
Michael Carrithers

**Michael Carrithers** ya iku ahli antropologi saka Colorado, Amérikah Sarékat, kalairan 11 November 1945. Pandhidhikané ing pawiyatan luhur ya iku ana ing Wesleyan University taun 1967 (BA) lan taun 1968 (MA). Michael uga naté ing University of Oxford taun 1978 lan olèh gelar D.Phil. Karya-karya antropologis kang ditulis déning Michael ya iku antarané *The Forest Monks of Sri Lanka: An Anthropological and Historical Study* (1983) lan *Why Humans Have Cultures: Explaining Anthropology and Social Diversity* (1992). Michael nuduhaké wigatiné bab psikologi lan sujarah kanggo ngertèni asal-usul manungsa.

## Rujukan
Vincent Crapanzano

**Vincent Crapanzano** ya iku ahli antropologi saka New Jersey, Amérikah Sarékat, kalairan tanggal 15 April 1939. Pandhidhikané Vincent saka ing Harvard University taun 1960 (AB) lan ing Columbia University (Ph.D.) taun 1970, *Hermes’ Dilemma and Hamlets Desire: On the Epistemology of Interpretation* (1992), lan *Serving the Word: Literalism in America from the Pulpit to the Bench* (2000). Vincent Crapanzaro kawentar ing ètnografer pembanding. Uga dikenal tulisané nganggo cara filosofis lan sastra.

## Rujukan
Julie Cruikshank

**Julie Cruikshank** ya iku ahli antropologi wanita saka Wingham, Ontario, Kanada, kalairan taun 1945. Ing tingkat pendhidhikan pawiyatan luhur, Julie olèh ngèlmu saka ing University of Toronto (BA) taun 1967, University of British Columbia (MA) taun 1969, lan University of Cambridge taun 1980. Sabanjuré ing University of British Columbia (Ph.D.) taun 1987. Julie wis naté nglakoni panlitian antropologis ing wewengkon Yukon, Kanada (1968), Alaska Amérikah Sarékat (1970), lan Yakutia Republik Sakha, Ruslan (1996). Sing panlitiané, dhèwèké wis nulis karya-karya akademis kaya déné *Life Lived Like a Story: Life Stories of Three Yukon Native Elders* (1990), lan *The Social Life of Stories: Narrative and Knowledge in the Yukon Territory* (1998). Julie karenan ing bab tradisi lisan ing panlitiané, sabab saka tradisi lisan bisa dikaji cara pikir lan réalitas sosial bebrayan kang lagi ditlitiné. Pisumbangan dhèwèké ya iku kajian étnografi bebrayan Yukon.

## Rujukan
Thomas J. Csordas

**Thomas J. Csordas** ya iku ahli antropologi saka Youngstown, Ohio, Amérikah Sarékat, kalairan taun 1952. Pandhidhikané ana ing pawiyatan luhur olèh saka Ohio State University (BA) taun 1974 lan sabanjuré ing Duke University (Ph.D.) taun 1980. Thomas naté nglakoni panlitian antropologis ing Arizona, Massachusetts, Michigan, New Mexico, Carolina lor awit taun 1973 nganti 2003. Ing bab antropologi psikologi, dhèwèké naté olèh pangaji the Stirling Award for Contributions in Psychological Anthropology ing taun 1988. Taun 1999–2002, Thomas Csordas didhapuk minangka présiden the Society for the Anthropology of Religion.

## Rujukan
Frank Hamilton Cushing

**Frank Hamilton Cushing** ya iku ahli antropologi saka Pennsylvania, Amérikah Sarékat kalairan tanggal 22 Juli 1857. Pandhidhikané olèh saka ing Cornell University. Frank uga naté mèlu panlitian lapangan ing Zuni awit taun 1879 nganti 1886, dhèwèké duwé jasa ngejangkepi data-data budhaya bebrayan Zuni. Dhéwéké uga sinau basa Zuni kanggo ngoléksi sastra lisan lan artéfak bebrayan mau.

## Rujukan
Jovan Cvijic

**Jovan Cvijic** ya iku ahli antropologi saka Loznica, Serbia, kalairan taun 1865. Pandhidhikané naté ing Great School ing Belgrade program Diploma taun 1888. Sabanjuré ing University of Vienna (Ph.D.) taun 1892.

## Rujukan
Muhammad Ali Jinnah

jmpl|Muhammad Jinnah (1945)

**Muhammad Ali Jinnah** (lair minanggka Mahomedali Jinnahbhai; 25 Désèmber 1876 – 11 Sèptèmber 1948) iku sawijining pangacara, pulitikus lan pangadeg nagara Pakistan. Jinnah iku dadi pasirahé Liga Muslim India Raya (*All-India Muslim League*) saka taun 1913 nganti Pakistan mardika tanggal 14 Agustus 1947, lan sawisé iku dadi Gubernur-Jéndral kapisan Pakistan nganti tilaré. Dhèwèké dikurmati ing Pakistan minangka Quaid-i-Azam (; Pamimpin Agung) lan Baba-i-Qaum (; Bapak Bangsa). Dina kalairané iku dina prèi nasional ing Pakistan.
Patiné Vincent van Gogh

:*Artikel pokok Vincent van Gogh

**Patiné Vincent van Gogh**, juru lukis Walanda gagrag pasca Impressionisme. kadadéan ing wayah ésuk tanggal 29 Juli 1890, ing kamaré ing losmèn Auberge Ravoux ing désa Auvers-sur-Oise, Prancis lor. Van Gogh katémbak ing wetengé, apa déning awaké dhéwé, apa ditémbak wong liya. Banjur Vincent tilar donya rong dina engkas.

## Latar wuri 
jmpl|*Sal ing Griya Sakit ing Arles*, Vincent van Gogh (1889)

### Munduré kawarasan jiwané 
Ing taun 1889, Vincent van Gogh ngalami kamunduran gedhé ing kawarasan jiwané. Sawisé sawatara insidèn ing Arles sing marahi petisi umum, dhèwèké lumebu griya sakit. Kahanané dadi sangsaya apik manèh lan dhèwèké wis agé diwetokaké saka griya sakit ing sasi Maret 1889, kabeneran karo mantènané adhiné Theo karo Johanna Bonger. Nanging ing wayah pungkasan kaulé ora katekan lan dhèwèké ngaku marang Frédéric Salles, sing nyambut gawé minangka pandhita ora resmi marang para pasièn Protèstan, menawa awaké kepéngin lumebu panti jiwa waé. Banjur nurut sarané Salles Van Gogh milih panti cedhak Saint-Rémy. Theo awalé ora sarujuk karo panemu iki, awaké malahan duwé panemu menawa Vincent apiké nggabung manèh karo Paul Gauguin ing Pont Aven, nanging pungkasané sarujuk lan gelem mbayar béya panti (nanging njaluk akomodasi kelas telu sing murah dhéwé). Vincent banjur lumebu panti ing awal Mèi 1889.

Kaanan mèntalé panggah stabil rada suwé lan awaké bisa nglukis ing jaba (*en plein air*), lan nggawé akèh lukisané sing ikonis, kaya ta *De sterrennacht'' ("Lintang-lintang ing Wengi") kala iku. Nanging ing pungkasané sasi Juli, sawisé lelungan menyang Arles, awaké kumat kanthi sérius lan suwéné nganti sasasi. Dhèwèké bisa mari manèh, nanging ing pungkasan Dèsèmber 1889 lan awal Januari 1890 kumat manèh nalika mènèhaké gambaré Madame Ginoux ing Arles.

## Réferènsi
Hasta Wardaya

**Dr. Hasta Wardaya, SP. OG.(K)** (ind : Hasto Wardoyo) () ya iku bupati Kulon Praga kang njabat nalika periodhe 2011-2016 lan saiki isih mengku ing periodhe kapindho (2016-2021). Sadurungé mengku jabatan bupati, Hasta Wardaya dikenal minangka dhokter kandhutan lan pengusaha ing babagan rumah sakit.
## Nalika cilik lan sekolahé 
Hasta lair ing desa Hargatirta, Kokap, Kulon Praga kang saiki dunungé ing sacedhaké Wadhuk Serma. Saliyané sekolah, nalika cilik Hasta uga ngopèni sato iwèn, ya iku ngingu pitik lan angon wedhus. Nalika ngancik SMP, dhèwèké wis ngopèni wedhus cacah wolulas. Sawisé lulus SMA ing Wates, Hasta banjur kuliah ing UGM kanthi jurusan kedhokteran.
## Karir ing kedhokteran 
Sawisé lulus saka kuliah, Hasta wiwit ngayahi jejibahan dadi dhokter ing Kutai, Kalimantan Wétan ing taun 1990-an. Dhèwèjé banjur nerusaké anggoné makarya ing Rumah Sakit Sardjito, Ngayogyakarta lan nerusaké sekolah dhokteré ing spésialis obstètri lan ginealogi ing taun 2000. Ing taun 2006 dhèwèké uga nggayut Konsultan bidang Reproduksi-Infertilitas dan Bayi Tabung.
## Bisnis 
Saliyané aktif ing Rumah Sakit Sardjito lan mulang ing Fakultas Kedhokteran UGM, Hasta bebarengan karo sisihané kang dhokter spésialis anak uga madegaké Rumah Sakit Khusus Ibu dan Anak (RSKIA) Sadewa ing Babarsari, Kabupatèn Sléman. Hasta uga nggawé sekolahan tingkat TPA, KB, TK lan SD ing Kutha Wates.
## Pulitik 
Sawisé suksès anggoné mengku karya ing babagan kasarasan, taun 2011 Hasta Wardaya dicalonaké dadi Bupati Kulon Praga bebarengan karo Drs. H. Sutedjo kang dadi calon wakilé diusung déning PDIP, PAN, lan PPP. Pasangan kuwi olèh 105.965 suwara utawa 46,30 persèn ing Pemilihan Bupati Kulon Praga 2011.

Sasuwéné dadi bupati, Hasta Wardaya gawé program unggulan antarané **Béla Beli Kulon Praga**, ya iku program nuwuhaké semangat belanja lan nggunakaké barang-barang prodhuksi lokal antarané beras saka wong tani lan banyu mineral kemasan kang dijenengi AirKu. Kanggo ningkataké indhustri bathik, Hasta Wardaya uga ngadani sayembara dhésain bathik kang banjur didadèkaké bathik idhèntitas Kulon Praga lan dadi sragam kanggo sakabèhané pegawé pemerintahan lan murid sekolahan sa-Kulon Praga. Bathik mau dijenengi geblèk rèntèng amarga coraké kang pancèn niru wujud panganan khas geblèk. Kanggo ningkataké kualitas kasarasan wargané, dibangun rumah sakit anyar kanggo nyedhiani warga ing sisih lor lan wétan, ya iku RSUD Nyi Ageng Sérang ing Sentolo, lan ing layanané tanpa kelas. RSUD Wates uga ditingkataké layanané. Ing wilayah Kulon Praga uga ana larangan masang iklan rokok kalebu ing warung lan toko.

Ing selané ngayahi tugas dadi bupati, Hasta uga isih ngleksanakaké profèsi dhokter kandhutan. Hasta uga winisudha dadi abdi dalem ing Kraton Ngayogyakarta Hadiningrat, kanthi pangkat Bupati Anom kanthi asma peparing *Kanjeng Mas Tumenggung Hastahusadadipura*. Hasta lan Sutédja dicalonaké manèh kanggo periodhé kang kapindho (2016-2021) lan kasil kapilih kanthi suwara 85 persèn.

## Rujukan
Loving Vincent

***Loving Vincent*** iku sawijining filem animasi babaran taun 2017. Filem iki koproduksi Britania-Polen. Saliyané iku filem iki diparagani déning bintang misuwur kaya ta Saoirse Ronan lan Chris O'Dowd. Filem iki unik awit saben *frame* filem iku dhedhasar gagrag lukisané Vincent van Gogh. Ana sakiwa-tengené 65.000 *frame* kang digarap déning 125 citrakara. Filem menangaké Bebungah Filem Apik Dhéwé ing Pamulèn Filem Eropah ping 30 ing Berlin. taun 2017.

## Para paraga 
[jmpl|Para sutradara Dorota Kobiela lan Hugh Welchman ing puteran kapisan filem ing Paris, Prancis, mawa aktor [Pierre Niney kang ngisi swarané Armand Roulin ing vèrsi Prancis.]]

Para paraga wigati iku katulis ing ngisor iki:

* Robert Gulaczyk minangka Vincent van Gogh
* Douglas Booth minangka Armand Roulin
* Jerome Flynn minangka Dr. Gachet
* Saoirse Ronan minangka Marguerite Gachet
* Helen McCrory minangka Louise Chevalier
* Chris O'Dowd minangka Tukang pos Roulin
* John Sessions minangka Père Tanguy
* Eleanor Tomlinson minangka Adeline Ravoux
* Aidan Turner minangka juru prau

## Réferènsi 
## Pranala njaba 
* Situs wèb resmi
* 
* 
* Para citrakara *Loving Vincent*
Maria Antonina Czaplicka

**María Antonina Czaplicka** ya iku ahli antropologi wanita saka Warsawa, Ruslan (nalika iku Soviet), kalairan taun 1884. Maria naté olèh pandhidhikané saka ing University of Oxford (diploma) taun 1912 lan *The Turks of Central Asia in History and at the Present Day* (1919). Maria iki karenan ing bebrayan Siberia amarga pengaruh kang guruné. Buku hasil pakaryané iki wis diterbitké ing basa Ruslan, Polen, lan Inggris. Pisumbangan dhèwèké iki mangrupa idé-idé antropo-géografis kang ana hubungan karo manungsa lan alam lingkungan, uga difusi élemen budhaya ing kréasi budhaya. Maria séda ing Bristol, Karajan Manunggal taun 1921.

## Rujukan
Regna Darnell

**Regna Darnell** ya iku ahli antropologi wanita saka Cleveland, Ohio, Amérikah Sarékat, kalairan tanggal 10 Juli 1943. Pandhidhikané saka Bryn Mawr College (BA) taun 1965, MA lan Ph.D. saka ing University of Pennsylvania taun 1967 lan 1969. Regna naté nglakoni panlitian lapangan ana ing Plains Cree (1969), Doukobors (1971), Gambia (1985), Ojibwe lan Mohawk (1990). Saka panlitiané, Regna nulis karya-karya akademis kayadéné *Edward Sapir: Linguist, Anthropologist, Humanist* (1990), *And along Came Boas: Continuity and Revolution in Americanist Anthropology* (1998), *Theorizing the Americanist Tradition* (tinulis bareng karo L. Valentine taun 1999), lan *Invisible Genealogies: A History of Americanist Anthropology* (2001). Regna iki digladhen ing bab linguistik lan antropologi budhaya, uga sujarah antropologi. Dhéwéké dadi sawiji antropolog kang nuduhaké bab antropologi Amérika.

## Rujukan
Veena Das

**Veena Das** ya iku ahli antropologi wanita saka Indhi, kalairan 18 Februari 1945. Veena naté olèh pandhidhikan ing University of Dehli ing tingkat BA (1964), MA (1966), lan Ph.D. (1970). Panlitian antropologis kang dilakoni déning Veena uga ing sekubengé nagara Indhi, kaya déné Gujarat (1967), Dehli, Bombay, Bhatinda, Pune, Amritsar (1970), lan Dehli kulon (1984). Karya-karya antropologis kang wis tinulis déning Veena ya iku antarané *Structure and Cognition: Aspects of Hindu Caste and Ritual* (1977) lan *Critical Events: An Anthropological Perspective on Contemporary India* (1995). Veena ndhuwéni kawruh kang kuat ing bab analisis struktural ritual Hindhu. Liyané, Veena uga karenan ing bab kajian ‘kekerasan’ (*violence*). Sabanjuré dhèwèké nganalisis prakara korban rusuh lan fénomèna sosial.

## Rujukan
John Davis

**John Davis** ya iku ahli antropologi saka London, Karajan Manunggal, kalairan taun 1938. Ing tingkat pawiyatan luhur, John Davis naté kuliah BA University College ana ing University of Oxford taun 1961. Sabanjuré ing London School of Economics lan olèh gelar Ph.D. taun 1968 John iki kawentar amarga duwé pakaryan lan spésialis ing bab antropologi Mediterania. Ing tlatah antropologi Inggris, dhèwèké dadi antropolog kang paling apik nganut tradisi antropologi Inggris (*British Anthropology*). Uga karya-karyané masih dadi acuan penting.

## Rujukan
Luc de Heusch

**Luc de Heusch** ya iku ahli antropologi saka ing Brussels, Bèlgi, kalairan 7 Mei 1927. Pandhidhikan Heusch ing pawiyatan luhur iku saka ing University of Brussels (Ph.D.) taun 1955 lan doktor honoris causa saka ing University of Strasbourg taun 1992. Panlitian lapangan kang naté dilakoni déning Heusch ya iku ana ing Kongo (1953), Zaire (1974), lan Haiti (1970, 1973, lan 1983).

## Rujukan
Guillermo De La Peña

**Guillermo De la Peña** ya iku ahli antropologi saka Guadalajara, Jalisco, Meksiko, kalairan taun 1943. Guillermo naté olèh pendhidhikan sarjana ana ing Instituto Libre de Filosofiay Ciencias, Meksiko (1967), MA taun 1970 lan Ph.D. taun 1973 ana ing University of Manchester. Guillermo naté nglakoni panlitian antropologis ana ing komunitas Gypsy, Madrid, Spanyol (1969), Meksiko (1970), Meksiko City (1974), lan Jalisco, Meksiko (1976-2000). Dhéwéké fokus ing bab struktur regional, kakuwasan, lan nagara. Dhéwéké uga ngadegaké institusi antropologi ing Méksiko.

## Rujukan
Gudrun Dahl

**Gudrun Dahl** ya iku ahli antropologi wanita saka Stockholm, Swèdhen, kalairan taun 1948. Gudrun olèh pandhidhikan saka ing Stockholm University (BA) taun 1970 lan olèh gelar Ph.D. ing pawiyatan luhur kang padha taun 1979. Panlitian antropologis kang naté dilakoni Gudrun iki ana ing distrik Isiolo Kenya lor (1973) lan Sudan (1979-1980). Karya-karya akademis kang tinulis déning dhèwèké ya iku antarané *Having Herds: Pastoral Herd Growth and Household Economy* (1976), *Suffering Grass: Subsistence and Society of Waso Borana* (1978), *Responsible Man: The Atmaan Beja of Northeastern Sudan* (1991), lan *Responsibility and Partnership in Swedish Aid Discourse* (2001). Gudrun iki fokusé ing bab pastoralisme nomadis ing Afrika wétan, jénder, lingkungan, lan diskursi nasional lan pangembangan. Uga dhèwèké karenan ing bab pulitik.

## Rujukan
George Dalton

**George Dalton** ya iku ahli antropologi saka Brooklyn, New York, Amérikah Sarékat, kalairan 2 Agustus 1926. George naté olèh pandhidhikan ing Indiana University (BA). Sabanjuré dhèwèké olèh gelar MA saka ing Columbia University lan Ph.D saka University of Oregon. George naté nglakoni panlitian lapangan antropologis ana ing Indhi, Liberia, lan Afrika Tengah. George iki fokus lan karenan ing bab antropologi ékonomi lan pangembangan ékonomi. Idé-idé ing bab ékonomi iki dumasar saka ing idéné Karl Polanyim ahli antropologi ékonomi kang wis kawentar sedurungé. Pisumbangan dhèwèké ya iku ing medharaké dimènsi sosial budhaya saka ing aktivitas ékonomi. George séda ing taun 1991 ing Chicago, Illinois, Amérikah Sarékat.

## Rujukan
Frances Densmore

**Frances Densmore** ya iku ahli antropologi wanita saka ing Red Wing, Minnesota, Amérikah Sarékat, kalairan 21 Mei 1867. Frances olèh pandhidhikan pawiyatan luhur saka ing Oberlin aun 1884 nganti 1886 lan ana ing Harvard Conservatories taun 1886 nganti 1888. Saka panlitiané, Frances wis nulis karya-karya akademis ya iku antarané ‘The study of Indian music’ ana ing jurnal *Annual Report of the Smithsonion Institution for the Year Ended June 30* (1942), ‘The Importance of recordings of Indian songs’ ana ing jurnal *American Anthropologist* (1945), lan ‘The words of Indian songs as unwritten literature’ ana ing jurnal *Journal of American Folklore* (1950). Ing tlatah antropologi Amérika, dhèwèké tlatén ngumpulaké rupa musik-musik tembang rakyat ing bebrayan asli Indian Amérika. Frances séda ing kutha kalairané tanggal 5 Juni 1957.

## Rujukan
Philippe Descola

**Philippe Descola** ya iku ahli antropologi saka Paris, Prancis, kalairan 19 Juni 1949. Pandhidhikan Philippe olèh saka ing bidang filosofi MA University of Paris-X taun 1972, lisensi ètnologi University of Paris-X (1972). Sabanjuré mèlu doktor ing antropologi sosial École des hautes études en sciences sociales taun 1983. Philippe naté nglakoni panlitian lapangan antropologis ana ing Méksiko 1973 lan Ekuador (taun 1976, 1979, 1981, 1993, lan 1997). Philippe uga nulis karya-karya akademis saka panlitiané, ya iku antarané *In the Society of Nature: A Native Ecology in Amazonia (La Nature domestique: Symbolisme et praxis dans l’écologie des Achuar)*, taun 1986 lan *Spears of Twilight: Life and Death in the Amazon Jungle (Les Lances du crépuscule Relations jivaros. Haute Amazonie (1993)*. Minangka murid Claude Lévi-Strauss, Philippe fokus ing inter-rélasi antara alam lan budhaya. Dhéwéké wis dadi profesor ing College de France lan direktur Laboratoire d’Anthropologie Sociale.

## Rujukan
Robert Desjarlais

**Robert Desjarlais** ya iku ahli antropologi saka Holyoke, Massachusetts, Amérikah Sarékat, kalairan taun 1962. Pandhidhikané Robert olèh saka ing University of Massachusetts Amherst (BA) taun 1984. Sabanjuré ana ing University of California, Los Angeles (MA) taun 1987 lan Ph.D. taun 1990. Panlitian kang wis dilakoni ya iku ana ing Yolmo, Nepal (1988) lan Boston (taun 2001 nganti 2002). Karya-karya kang tinulis déning dhèwèké ya iku *Shelter Blues: Sanity and Selfhood among the Homeless* (1997) lan *Sensory Biographies: Lives and Deaths among Nepal’s Yolmo Buddhists* (2003). Robert nliti ètnografi kang kapisan bab Yolwo ing Népal Himalaya. Dhéwéké nuduhaké cara wong Yolmo nggoléki lan nambani penyakit miturut cara tradhisional. Saka bebrayan Yolmu, Robert duwé pisumbangan penting ing bab ètnografi Budha Himalaya lan Asia Kidul.

## Rujukan
Shlomo Deshen

**Shlomo Deshen** ya iku ahli antropologi saka Frankfurt, Jérman kalairan taun 1935. Shlomo naté kuliah sarjana ing Hebrew University of Jerusalem taun 1960. Sabanjuré ing Manchester University olèh Ph.D. taun 1968. Shlomo iki dadi salah siji antropolog kang karenan lan fokus tur inténsif ing kauripan bebrayan Yahudi ana ing Israel. Dhéwéké dadi pelopor ing kajian *hillulot* ana ing kagiatan agama wong Israél.

## Rujukan